**SUSITARIMAS DĖL ASMENS DUOMENŲ PERDAVIMO IR TVARKYMO**

2025 m. d., Nr. \_\_\_\_\_\_\_\_

Vilnius

**UAB „Vilniaus viešasis transportas“**, juridinio asmens kodas 302683277, buveinės adresas Žolyno g. 15, LT-10209 Vilnius, atstovaujama ......................., (toliau – **VVT**),

ir

**<...>,** (toliau – **Vykdytojas**),

toliau Susitarime dėl asmens duomenų perdavimo ir tvarkymo (toliau – **Susitarimas**) drauge vadinami „Šalimis“, o kiekvienas atskirai – „Šalimi“,

atsižvelgdamos į tai, kad:

* Šalys sudarė Fizinės objektų apsaugos organizacinės, elektroninės objektų apsaugos ir priešgaisrinės signalizacijų stebėjimo ir reagavimo, bei SOS signalo reagavimo paslaugų teikimo sutartį Nr. <...> (toliau – **Paslaugų sutartis**), kurios tinkamam vykdymui būtinas asmens duomenų tvarkymas,
* pagal tarp Šalių sudarytą Paslaugų sutartį Vykdytojas įsipareigojo teikti Fizinės objektų apsaugos organizacinės, elektroninės objektų apsaugos ir priešgaisrinės signalizacijų stebėjimo ir reagavimo, bei SOS signalo reagavimopaslaugas,
* Šalys, įgyvendindamos pasirašytą Paslaugų sutartį, veikia kaip atskiri duomenų valdytojai ir tvarko šiame Susitarime numatytus asmens duomenis kiekvienos iš Šalių savarankiškai nustatytais tikslais ir priemonėmis,

todėl Šalys, siekdamos apibrėžti asmens duomenų teikimo apimtis, tikslus, teikimo teisinius pagrindus, technines ir organizacines teikimo sąlygas bei Šalių tarpusavio atsakomybę sudaro šį Susitarimą.

**I. Susitarime vartojamos sąvokos**

1. Šiame Susitarime, išskyrus, jeigu kontekstas reikalautų kitos reikšmės, toliau nurodytos sąvokos, parašytos iš didžiosios raidės, turi tokias reikšmes:

|  |  |
| --- | --- |
| *„Asmens duomenys“ -* | reiškia Asmens duomenis, nurodytus šio Susitarimo 3.1. punkte; |
| *„Asmens duomenų apsaugos teisės aktai“ –* | reiškia BDAR bei visus kitus ir galiojančius, ir taikomus teisės aktus, institucijų nurodymus, paaiškinimus, teismų sprendimus, nustatančius bet kurios iš Šalių ar jų abiejų teises ir (ar) pareigas, susijusias su asmens duomenų tvarkymu; |
| *„BDAR“ –* | reiškia 2016 m. balandžio 27 d. Europos Parlamento ir Tarybos reglamentą (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB. |
| *„Duomenų subjektas“, „Darbuotojas“ –* | reiškia Vykdytojo darbuotoją, kurio Asmens duomenis tvarko bet kuri iš Šalių. |
| *„Duomenų tvarkytojas“ –* | reiškia bet kurio iš duomenų valdytojų pasitelktą fizinį arba juridinį asmenį, valdžios instituciją, agentūrą ar kitą įstaigą, kuri VVT vardu tvarko asmens duomenis. |
| *„VVT“ –* | reiškia , juridinio asmens kodas , buveinės adresas Elektrinės g. 2, LT-03150 Vilnius, atstovaujamą |
| *„Vykdytojas* – | <...>. |

1. Susitarimo 1.1 punkte neapibrėžtos Susitarime naudojamos sąvokos turi tokią reikšmę, kokią jos turi Asmens duomenų apsaugos teisės aktuose.
2. Šalys susitaria, kad šį Susitarimą parengė abi Šalys kartu, kiekviena iš Šalių prieš pasirašydama Susitarimą turėjo galimybę derėtis ir pasikonsultuoti su reikiamų sričių konsultantais.

**II. Susitarimo dalykas**

1. Šiuo Susitarimu Šalys susitaria, kad Duomenų subjektų Asmens duomenys (nurodytus šiame Susitarime) būtų perduoti VVT tam, kad sudarytų galimybę tinkamai įgyvendinti Paslaugų sutartį.
2. Šiame Susitarime nustatyta tvarka ir sąlygomis Šalys yra *atskiri asmens duomenų valdytojai* ir įsipareigoja teisėtu, sąžiningu bei skaidriu būdu tvarkyti Duomenų subjektų Asmens duomenis tam, kad kiekviena iš Šalių galėtų tinkamai vykdyti savo pareigas ir naudotis savo teisėmis.
3. Šalys susitaria ir pripažįsta, kad šio Susitarimo tikslais kiekviena iš Šalių yra perduotų ir gautų bei toliau tvarkomų Asmens duomenų valdytojas.

**III. Asmens duomenų tvarkymo apimtis, tikslai, teisėto tvarkymo sąlygos ir trukmė**

1. Pagal šį Susitarimą Šalys susitaria veikti kaip atskiri duomenų valdytojai. Vykdytojas, įgyvendindamas Paslaugų sutartį ir šį Susitarimą, įsipareigoja teikti VVT žemiau nurodytus Asmens duomenis, tam, kad VVT
2. turėtų galimybę įsitikinti, jog apsaugos paslaugas pagal Šalių sudarytą Paslaugų sutartį teikiančių Vykdytojo darbuotojų (Duomenų subjektų) darbo užmokesčio mėnesio mediana viršija Lietuvos Respublikos nustatytą minimalų darbo užmokestį (T2), o Vykdytojas tokiu būdu įvykdytų Paslaugų sutartimi prisiimtus įsipareigojimus **(„Bendrovės turto ir asmenų fizinės apsaugos paslaugų kokybės kontrolė ir užtikrinimas“**):
3. Vykdytojo darbuotojo, teikiančio aspaugos paslaugas, **vardas, pavardė ir gimimo data**.
4. Vykdytojo darbuotojo, teikiančio apsaugos paslaugas, **darbo kokybės informacija**.
5. Šalys susitaria, kad Vykdytojasduomenis teiks VVT kas ketvirtį skaitmeniniu formatu, suarchyvuotame faile, kurį Vykdytojas abiejų Šalių sutartu laiku pateiks į Paslaugų teikimo sutarties vykdymui VVT sukurtą MS One Drive aplanką. Teikiami duomenys bus šifruojami stipriu slaptažodžiu (ne mažiau 12 simbolių, turės mažujų ir didžiųjų raidžių bei specialiųjų simbolių (pvz., @#$% |123456 | abcdefgh | ABCDEFGH | { } [ ] ( ) / \ ' " ` ~ , ; : . < > )), naudojant „7zip“ archyvavimo programa ir šifravimo metodą AES-256. Slaptažodis bus perduotas VVT kitu saugiu kanalu (pvz., el. paštu arba SMS žinute). Po perduotų duomenų apdorojimo užšifruoti duomenys Veiklos tęstinumo komandos MS SharePoint aplinkoje bus saugomi iki sutarties galiojimo pabaigos.
6. Po Asmens duomenų perdavimo Asmens duomenis Šalys susitaria tvarkyti kiekviena savo Asmens duomenų tvarkymo sistemoje.

**IV. Duomenų subjektų teisių įgyvendinimo tvarka**

1. Už duomenų subjektų teisių (BDAR 12-22 str.) įgyvendinimą atsako kiekviena Šalis individualiai, t.y., prašymą įgyvendinti duomenų subjekto teisę vykdo Šalis gavusi duomenų subjekto prašymą tą teisę įgyvendinti. Šalys įsipareigoja suteikti viena kitai visą Šalies prašomą informaciją, duomenis ir pagalbą įgyvendinant duomenų subjektų teises.

**V. Duomenų saugumo priemonės**

1. Atsižvelgdamos į techninių galimybių išsivystymo lygį bei Asmens duomenų tvarkymo pobūdį, aprėptį, kontekstą ir tikslus, taip pat į duomenų tvarkymo keliamus įvairios tikimybės ir rimtumo pavojus Duomenų subjektų teisėms ir laisvėms, Šalys tvarkydamos Asmens duomenis įsipareigoja taikyti kiekvienos iš Šalių vidaus dokumentuose numatytas duomenų saugumo priemones.
2. Šalys įsipareigoja perduoti, priimti ir tvarkyti Asmens duomenis laikydamosis techninių, organizacinių ir kitų priemonių, nustatytų vidaus dokumentuose. Nesilaikant nustatytų reikalavimų, Vykdytojas turi teisę stabdyti duomenų teikimą iki tol, kol pažeidimai bus pilnai ištaisyti VVT lėšomis ir sąskaita.

**VI. Perduotų duomenų tikslumas**

1. Vykdytojas atsako už teikiamų asmens duomenų tikslumą, teisingumą, tikrumą ir išsamumą.
2. Šaliai nustačius, kad perduoti asmens duomenys yra netikslūs, neteisingi, netikri ar nepilni, ji privalo nedelsiant raštu apie tai informuoti kitą Šalį. Tokiu atveju Vykdytojas įsipareigoja ne vėliau kaip pranešimo gavimo dieną, o jei šį pažeidimą nustatė Vykdytojas – netikslumų nustatymo dieną, pateikti VVT Susitarimo 6.1 punkto reikalavimus atitinkančius asmens duomenis.

**VII. Duomenų tvarkytojų pasitelkimas ir duomenų perdavimas į trečiąsias valstybes**

1. Tuo atveju, jei Šalis pasitelkia Duomenų tvarkytoją, tokia Šalis privalo užtikrinti, jog pasitelktas Duomenų tvarkytojas laikytųsi Asmens duomenų apsaugos teisės aktų reikalavimų, ir šiuo Susitarimu tokiai Šaliai nustatytų pareigų ne mažesne apimtimi nei turi pati Duomenų tvarkytoją pasitelkianti Šalis bei atsako prieš Duomenų subjektą už visus pasitelkto duomenų tvarkytojo veiksmus. Su pasitelktu Duomenų tvarkytoju Šalis turi pasirašyti duomenų tvarkymo sutartį. Bet kuriai iš Šalių pareikalavus, kita Šalis privalo nedelsdama informuoti informacijos reikalaujančią Šalį apie Asmens duomenims tvarkyti pasitelktus Duomenų tvarkytojus.
2. Šalys šio Susitarimo sudarymo metu perduoti Asmens duomenų į trečiąsias šalis neketina. Susitarimo vykdymo metu atsiradus poreikiui perduoti Asmens duomenis tretiesiems asmenimis ir (ar) į trečiąją valstybę ar tarptautinei organizacijai, įskaitant ir asmens duomenų perdavimą jų tvarkymo tikslais, Šalis turi teisę tik Asmens duomenų apsaugos teisės aktų nustatyta tvarka ir sąlygomis.

**VIII. Šalių pareigos**

1. Greta kitų šiame Susitarime ir Asmens duomenų apsaugos teisės aktuose nustatytų įsipareigojimų kiekviena Šalis įsipareigoja:
2. tvarkyti Asmens duomenis teisėtu, sąžiningu ir skaidriu būdu, taip pat aiškiai apibrėžtais bei teisėtais tikslais ir netvarkyti su tais tikslais nesuderinamu būdu,
3. tvarkyti Asmens duomenis tik turint tam teisėtą pagrindą;
4. tvarkyti Asmens duomenis laikantis Asmens duomenų tikslumo pricipo,
5. tvarkyti Asmens duomenis tik tokiu mastu ir tik tokį laikotarpį, koks yra minimaliai būtinas Asmens duomenų tvarkymo tikslui pasiekti,
6. nepažeisti Duomenų subjektų teisių ir užtikrinti iš Asmens duomenų apsaugos teisės aktų kylančių Duomenų subjektų teisių įgyvendinimą ir apsaugą,
7. įgyvendinti ir visą Susitarimo galiojimo laiką taikyti tinkamas ir reikalingas asmens duomenų saugumo priemones, procedūras, užtikrinančias Asmens duomenų apsaugos teisės aktų reikalavimų įgyvendinimą ir Duomenų subjektų teisių apsaugą,
8. tinkamai tvarkyti Asmens duomenų tvarkymo veiklos įrašus, jei pagal Asmens duomenų apsaugos teisės aktų reikalavimus turi tokią pareigą,
9. nedelsiant informuoti kitą Šalį, jei, Šalies nuomone, vienos iš Šalių veiksmai galimai pažeidžia Asmens duomenų apsaugos teisės aktų reikalavimus,
10. užtikrinti kitų taikomų Asmens duomenų apsaugos teisės aktų reikalavimų vykdymą.

**IX. Šalių bendradarbiavimas**

1. Šalys susitaria bendradarbiauti, spręsdamos su Asmens duomenų tvarkymu ir apsauga susijusius klausimus.
2. Bendradarbiavimo tikslais Šalys susitaria, kad teiks viena kitai visą informaciją, duomenis ir pagalbą, reikalingą Asmens duomenų apsaugos teisės aktuose ir (ar) šiame Susitarime numatytiems kiekvienos Šalies įsipareigojimams vykdyti ir tam, kad toji Šalis galėtų įrodyti atitinkanti Asmens duomenų apsaugos teisės aktų reikalavimus.
3. Vykdytojas patvirtina VVT, jog jis tvarko Asmens duomenis laikydamasis duomenų apsaugos teisės aktų reikalavimų ir turi teisę perduoti Asmens duomenis VVT tvarkyti šiame Susitarime nurodyti tikslu ir būdu.

**X. Už Susitarimo vykdymo priežiūrą atsakingi asmenys**

1. Šalys už šio Susitarimo tinkamo vykdymo priežiūrą susitaria paskirti žemiau nurodytus atsakingus asmenis:

|  |  |  |
| --- | --- | --- |
| **Atsakingo asmens vardas, pavardė, pareigos** | **Tel. Nr.** | **El. paštas** |
|  |  |  |
| <...> |  |  |

**XI. Šalių atsakomybė**

1. Jeigu Šalis pažeidžia savo šiuo Susitarimu prisiimtus įsipareigojimus ar pateikia klaidingus patvirtinimus ar garantijas, ji įsipareigoja kitai Šaliai atlyginti žalą ir padengti jai tiesioginius nuostolius, išlaidas ir kaštus, kurias nukentėjusioji Šalis patyrė dėl tokio pažeidimo ar klaidingo patvirtinimo. Šalys patvirtina ir sutinka, kad atsižvelgiant į galiojančius įstatymus, nuostolių atlyginimas pagal šį punktą neatleidžia Šalies pažeidėjos nuo tolesnio šiuo Susitarimu prisiimtų įsipareigojimų vykdymo.
2. Šaliai nevykdant Susitarimu prisiimtų įsipareigojimų, kita Šalis turi teisę vienašališkai ir nesikreipdama į teismą nutraukti Susitarimą ir Paslaugų sutartį ir toks nutraukimas bus laikomas įvykusiu dėl įsipareigojimų nevykdančios Šalies kaltės, jei pastaroji per 14 (keturiolika) kalendorinių dienų nuo atitinkamo pareikalavimo iš Šalies gavimos dienos nepašalina ir neištaiso pažeidimo.
3. Kiekviena Šalis yra atsakinga už savo darbuotojų, kuriems suteikta teisė tvarkyti Asmens duomenis, padarytus Susitarimo ir (ar) Asmens duomenų apsaugos teisės aktų pažeidimus.
4. Šalis, pažeidusi Susitarimo ir (ar) Asmens duomenų apsaugos teisės aktų reikalavimus, įsipareigoja atlyginti kitai Šaliai tiesioginius nuostolius, kuriuos kiekviena iš nukentėjusiųjų Šalių patyrė dėl tokių veiksmų, įskaitant:
5. valstybės institucijų dėl tokio pažeidimo paskirtas sankcijas ar baudas,
6. įsiteisėjusiu teismo ar arbitražo sprendimu priteistas sumas, sumokėtas nukentėjusioms trečiosioms šalims, siekiant jiems atlyginti dėl tokio pažeidimo atsiradusią žalą,
7. patirtas pagrįstas išlaidas, susijusias su pažeidimo tyrimu ar kompiuterinės ekspertizės atlikimu,
8. pagrįstas išlaidas, patirtas dalyvaujant valstybės institucijų pradėtuose tyrimuose, įskaitant, tačiau tuo neapsiribojant, teikiant paklausimus, atsakymus, vykdant institucijų nurodymus ar reikalavimus, ir
9. pagrįstas išlaidas teisės ir kitiems profesionaliems konsultantams, patirtas dėl šiame punkte išdėstytų aplinkybių.

**XII. Susitarimo galiojimas, keitimas ir pasibaigimas**

1. Susitarimas įsigalioja nuo jo pasirašymo momento ir galioja tol, kol Šalys įvykdo savo įsipareigojimus pagal Susitarimą. Paslaugų sutarties pasibaigimas bet kokiu pagrindu ar būdu nenutraukia šio Susitarimo.
2. Susitarimas gali būti pakeistas ar papildytas tik rašytiniu Šalių sutarimu.
3. Abi Šalys turi teisę inicijuoti Susitarimo keitimą dėl šių priežasčių:
4. pasikeitusių Asmens duomenų apsaugos teisės aktų,
5. pasikeitusios šiuo Susitarimu tvarkomų Asmens duomenų tvarkymo apimties ar kitų susijusių aspektų.
6. Pasibaigus Susitarimui Šalys įsipareigoja sunaikinti visus šio Susitarimo pagrindu tvarkytus Asmens duomenis ir jų kopijas, nebent Asmens duomenis tvarkanti Šalis turi ne iš Susitarimo kylantį teisėtą pagrindą toliau tvatkyti tokius Asmens duomenis. Šiuo atveju ši Šalis įsipareigoja tokius Asmens duomenis tvarkyti tik tiek laiko, kiek minimaliai būtina jų tvarkymo tikslui pasiekti.

**XIII. Baigiamosios nuostatos**

1. Visi Susitarimo pakeitimai, priedai ir papildymai yra neatskiriama šio Susitarimo dalis ir galioja, jei jie yra sudaryti raštu ir patvirtinti Šalių atstovų parašais.
2. Šalys susitaria, kad pasikeitus Asmens duomenų apsaugos teisės aktams, atsižvelgdamos į jų pasikeitimų esmę, jos pakeis šio Susitarimo nuostatas.
3. Visus šiame Susitarime prisiimtus įsipareigojimus kiekviena iš Šalių vykdys savo lėšomis ir neturės teisės reikalauti iš kitų Šalių atlyginimo ar kompensacijos, nebent Susitarime būtų aiškiai nurodyta kitaip.
4. Jei Susitarime aiškiai nenurodytas kitas terminas, savo įsipareigojimus kiekviena Šalis vykdys nepagrįstai nedelsdama, t. y. per trumpiausią protingą terminą.
5. Visus ginčus dėl šio Susitarimo ar su juo susijusius Šalys stengsis spręsti derybų būdu. Šalims neišsprendus ginčo derybomis per 15 (penkiolika) darbo dienų nuo tos dienos, kai viena iš Šalių įteikė kitai Šaliai prašymą išspręsti ginčą, toks ginčas galutinai sprendžiamas Lietuvos Respublikos įstatymų nustatyta tvarka. Šiam Susitarimui taikoma Lietuvos Respublikos teisė.
6. Šis Susitarimas gali būti pakeistas ir (ar) papildytas tik raštišku Šalių susitarimu.
7. Šis Susitarimas ir jo sąlygos yra konfidencialios ir Šalys įsipareigoja neatskleisti jų jokiai trečiai šaliai. Taip pat Šalys susitaria laikyti konfidencialia ir neatskleisti jokiai trečiai šaliai be kitos Šalies rašytinio sutikimo jokios informacijos, kurią Šalys gauna vykdydamos šį Susitarimą, išskyrus kai tai numatyta Susitarime ar taikytinuose teisės aktuose.
8. Jeigu kuri nors šio Susitarimo nuostata prieštarauja įstatymams arba dėl kokios nors priežasties tampa dalinai arba visai negaliojančia, ji nedaro negaliojančiomis likusių Susitarimo nuostatų. Tokiu atveju Šalys susitaria pakeisti negaliojančią nuostatą teisiškai veiksminga norma, kuri, kiek tai įmanoma, turėtų tą patį teisinį ir ekonominį rezultatą kaip ir pakeistoji norma.
9. Šis Susitarimas sudarytas 2 (dviem) vienodos teisinės galios egzemplioriais, kiekvienai Šaliai įteikiant po 1 (vieną) egzempliorių.

|  |  |
| --- | --- |
| **UAB „Vilniaus viešasis transportas“** | **Paslaugų teikėjas** |
|  |  |
|  |  |